BIZ ฟุ้งรายได้ปี 59 โตกว่า 60% เล็งร่วมทุนโรงพยาบาลเอกชนตั้งศูนย์มะเร็ง
BIZ มั่นใจรายได้ปี 59 โตกว่า 50-60% เล็งขยายธุรกิจในช่วง 3-5 ปีข้างหน้า หาโอกาสร่วมทุนโรงพยาบาลเอกชนเพื่อตั้งศูนย์มะเร็ง
5 ก.ย. 2559

บริษัท บิสซิเนสอะไลเม้นท์ จำกัด (มหาชน) หรือ BIZ เปิดเผยว่า บริษัทมั่นใจรายได้ปี 59 เติบโตมากกว่า 50-60% จากปีก่อนที่มีรายได้รวม 311 ล้านบาท ขณะที่มีมูลค่างานในมือ ณ สิ้นเดือน มิ.ย.59 อยู่ที่ 566.54 ล้านบาท ซึ่งจะทยอยรับรู้เป็นรายได้ในปีนี้ราว 60% ส่วนที่เหลือทยอยรับรู้ฯ ในปีหน้า
ทั้งนี้ บริษัทยังกำหนดวิสัยทัศน์ในการขยายธุรกิจช่วง 3-5 ปีข้างหน้า ด้วยการหาโอกาสจับมือกับพันธมิตรที่เป็นโรงพยาบาลเอกชนในการตั้งศูนย์มะเร็ง หรือการลงทุนด้วยตัวเอง เพื่อการเติบโตอย่างมีศักยภาพ